Fredag satte den 16-årige Aalborgsvømmer ny personlig rekord på 200 meter medley og det rakte samtidig til en guldmedalje på distancen. Og mon ikke den unge svømmer var ekstra tilfreds med at det skete lige netop på den 6. december - det var nemlig samtidig hans fødselsdag. Lørdag fortsatte Nicolas Blanch de flotte takter med endnu en personlig rekord og denne gang en sølvmedalje i 400 meter medley. De Nordiske Juniormesterskaber svømmes i denne weekend i Torshavn på Færøerne.

Referat:
Den unge svømmer Nicolas Blanch nyder lige nu stor personlig succes ved de Nordiske Junior Mesterskaber i Torshavn.